# Memòria abreujada\*

1. Descripció de l’equip

Nombre de persones que el formen, data d’incorporació de cada membre a l’empresa, formació de cadascun dels membres, experiència i percentatge de dedicació de cadascun dels membres al negoci.

1. Descripció de la trajectòria empresarial

Com es va originar el projecte empresarial, oportunitat identificada, recorregut seguit i estat actual en què es troba el projecte (de constitució recent, en expansió, amb pèrdues, en procés de reformulació del negoci, tramitant un canvi de forma jurídica, etc.).

1. Descripció detallada de l’activitat empresarial

Quina és l’activitat principal, productes o serveis que es comercialitzen, aspectes innovadors i factors diferenciadors, volum de vendes (quantificat) de la cartera de productes, i indicació, si escau, de patents, marques o certificacions, etc.

1. Descripció del mercat al qual està dirigida l’empresa

Abast geogràfic del negoci (local, autonòmic, nacional, etc.) i identificació de les característiques: existència de productes substitutius, quina és la competència, si hi ha barreres d’entrada o de sortida, si hi ha alguna regulació que afecta l’empresa, quin creixement anual es pot esperar, quin volum de facturació representa aquest sector, etc.

1. Descripció del model de negoci

Tipus de clientela, com es generen els ingressos, quins punts de venda té el negoci, com es fa la distribució, quina és l’estructura necessària, quins marges té cada producte, quina presència té l’empresa a Internet, etc.

1. Acció de creixement

Acció que es pretén dur a terme per fer créixer el negoci i justificació del creixement, canvi o millora que s’espera tenir amb aquesta actuació; això és, què es pretén fer i quins resultats s’esperen.

1. Idoneïtat del mentor

Justificació de la necessitat de comptar amb l’assessorament personalitzat d’un mentor per dur a terme l’acció descrita i identificació de l’expertesa que ha de tenir mentor.

\*La memòria abreujada s’ha d’annexar a la sol·licitud en format PDF.